ОПИС И СПЕЦИФИКАЦИЈА ПРЕДМЕТА ЈАВНЕ НАБАВКЕ
Израда пројектно техничке документације за изградњу спортског комплекса у МЗ Металург, редни број 0202/2022

ПРОЈЕKТНИ ЗАДАТАK 

за израда пројектно техничке документације за изградњу спортског комплекса у МЗ Металург, редни број 0202/2022


  	За потребе Инвеститора, Града Бора, потребно је урадити предвиђен ниво пројектно-техничке документацијe за израду спортског комплекса у МЗ Металург у Бору. Предвиђени спортски, мулти-функционални комплекс је потребно саградити у МЗ Металургу на катастарским парцелама број 3608/1, 3602/1,3602/7, 3601/2 и 3599/2 К.О. Бор 1.
 	 Мулти-функционални спортски комплекс би садржао четири целине које би се градиле у четири фазе: фудбалски терен са вештачком травом оивичен атлетском стазом, четири акрилна тениска терена од којих су два наткривена, терене на отвореном за мали фудбал, рукомет, кошарку и одбојку као и балон халу са тереном за рукомет, кошарку и одбојку и салом за гимнастику.
  	Терен за фудбал димензија 100x64 m са подлогом од вештачке траве који је оивичен атлетском стазом са 6 трака за трчање предвидети на катастарској парцели 3608/1 К.О. Бор 1. Фудбалски терен је портебно да има неколико редова трибина (до 5) и помоћни објекат са две свлачионице са свим потребним елементима за потребе спортиста. Такође је потребно за фудбалски терен предвидети и мобилијар као што су голови и клупе за резервне играче.
 	 Четири тениска терена планирати од тврде тј. акрилне подлоге на парцели 3602/1 К.О. Бор 1. Од четири тениска терена два је потребно да буду наткривена балоном са две свлачионице, простором за реквизите и тоалетима. Између првог и другог, као и између трећег и четвртог терена планирати по два реда трибина који би гледали на оба терена.
 На парцели 3602/1 планирати терен за рукомет и мали фудбал као и терен за кошарку и одбојку на отвореном. Између терена планирати неколико редова трибина. 
  	На парцелама 3607/7,3601/2,3599/2 и парцели 3602/1 (уколико је потребно) пројектовати балон салу за потребе две суседне школе са тереном за рукомет, кошарку и одбојку, као и салу за гимнастику са свим потребним мобилијаром и неколико редова трибина (3-4). У сколопу објекта планирати 4 мање свлачионице са тоалетима, посебне просторије за реквизите, наставнике и помоћно особље.  
  	
Пројектант је у обавези да изради пројектно-техничку документацију у складу са пројектним задатком. При изради пројекто-техничке документације потебно је урадити идејни пројекат, пројекат за грађевинску дозволу и техничку контролу, пројекат за извођење придржавајући се свих важећих закона, правилника, стандарда и прописа за ову врсту делатности.

 	 Пројектант је дужан да благовремено и детаљно проучи пројектни задатак на основу којег се израђује техничка документација саобразно захтевима Наручиоца, као и да од Наручиоца благовремено, писмено, затражи објашњење у вези са недеовољно јасним детаљима. Наручилац је дужан да поступи по захтевима Пројектанта и да му у примереном року у писменој форми, пружи тражено објашњење о пројектом задатку. Ако уочи недостатке у пројектном задатку и сматра да ту документрацију треба мењати у циљу побољшања или из других разлога, Пројектант је дужан да о томе благовремено обавсти Наручиоца.
  Потребно је предвидети и ограду око комплекса као и потребне заштитне мреже између терена како би се спортови могли одвијати паралелно а несметано. Такође је потребно предвидети сву комплетну инфраструктуру као што су прилази теренима, паркинзи за аутомобиле као и паркинг за аутобус. Комплекс је потребно освелити адекватним осветљењем, као и рефлекторима за ноћно коришћење терена.
  Геодетске подлоге потребне за израду пројектно-техничке документације су обавеза Пројектанта као и КТП план.
  Уколико, због габарита појединих објеката није могуће поставити терене по горе наведеном распореду парцела, могуће је уз сагласност Наручиоца изнемити редослед истих.

  Рок израде пројектно-техничке документације је:
-60 дана за израду идејног решења 
-45 дана за пројекат за грађевинску дозволу по добијању локацијских услова
[bookmark: _GoBack]-30 дана за пројекат за извођење након добијања грађевинске дозволе.
	
Идејно решење је потребно доставити наручиоцу у аналогном облику - 2 примерка и дигиталном облику - 1 примерак
Пројекат за грађевинску дозволу је потребно доставити наручиоцу у аналогном облику - 1 примерак и дигиталном облику - 1 примерак
Пројекат за извођење је потребно доставити наручиоцу у аналогном облику - 3 примерка и дигиталном облику - 1 примерак

Начин плаћања:

1. Након извршене примопредаје Идејног решења и издавања локацијских услова - 25% од укупног износа 
2. Након извршене примопредаје Пројекта за грађевинску дозволу и Техничке контроле пројекта и издавања грађевинске дозволе - 50% од укупног износа
3. Након извршене примопредаје Пројекта за извођење - 25% од укупног износа
